Протеобактерии

Протеобактериите (Proteobacteria) се една од главните групи (тип) на бактерии. Тука припаѓаат неколку патогени, како Escherichia, Salmonella, Vibrio, Helicobacter и многу други важни родови.

Другите се слободноживеачки и ги вклучуваат многу од бактериите одговорни за азотна фиксација.

Поради големото разнообразие на форми во оваа група, протеобактериите се именувани по Протеус, грчкиот бог на морето, способен да го менува своето тело во најразлични форми.Stackebrandt et al. Proteobacteria classis nov., a name for the phylogenetic taxon that includes the "purple bacteria and their relatives".  Int. J. Syst. Bacteriol., 1988, 38, 321-325.

 Особини 

Сите протеобактерии се грамнегативни, со надворешна мембрана составена главно од липополисахариди. Многу од нив се движат со помош на камшичиња, но некои се неподвижни или зависат од бактериското лизгање по површината. Вакви лизгачки бактерии се, на пример, миксобактериите, единствена група на бактерии кои можат да се агрегираат и да дадат повеќеклеточни плодни тела. Исто така, постои и големо разнообразие во типовите на метаболизам меѓу претставниците од оваа група. Повеќето членови се факултативно или облигатно анаеробни и хетеротрофни, но постојат бројни исклучоци. Неколку родови, кои не се блиску меѓусебно поврзани, ја претвораат енергијата од светлината по пат на фотосинтеза. Овие се т.н. пурпурни бактерии, чие име се однесува на најмногу црвеникавата пигментација.

 Систематика 
Оваа група е образувана главно врз основа на проучување на секвенци од рибозомска РНК (rRNA). Протеобактериите се поделени во пет оддели, означени со грчките букви алфа до епсилон, исто така основани на проучување на rRNA секвенци. Овие групи многу често се третираат како класи. Иако претходно е укажано на тоа дека Gammaproteobacteria e парафилетски таксон во однос на Betaproteobacteria, скорешните молекуларни податоци укажуваат дека ова не е точно. Одделите на протеобактерии порано се сметаа за поткласи (на пример, α-поткласа на Proteobacteria), но сега се сметаат за класи (на пример, Alphaproteobacteria) и би требало да се пишуваат со закосени букви, како еден зборLee at al. Int J Syst Evol Microbiol 55 (2005), 1907-1919..

 Alphaproteobacteria
 Betaproteobacteria
 Gammaproteobacteria
 Deltaproteobacteria
 Epsilonproteobacteria
 во поново време се наведува и шеста група — Zetaproteobacteria.

 Rhodobacteria 

 Алфапротеобактерии 
 Caulobacterales — на пример Caulobacter
 Parvularculales
 Rhizobiales — на пример Rhizobia
 Rhodobacterales
 Rhodospirillales — на пример Acetobacter
 Rickettsiales — на пример Rickettsia
 Sphingomonadales — на пример Sphingomonas

 Chromatibacteria 

 Бета протеобактерии 
 Burkholdériales — на пример Bordetella
 Hydrogenophilales
 Methylophilales
 Neisseriales — на пример Neisseria
 Nitrosomonadales
 Rhodocyclales
 Procabacteriales

 Гама протеобактерии 
 Acidithiobacillales
 Aeromonadales — на пример Aeromonas
 Alteromonadales — на пример Pseudoalteromonas
 Cardiobactériales
 Chromatiales — пурпурни бактерии
 Enterobactériales — на пример Escherichia
 Legionellales — на пример Legionella
 Methylococcales
 Oceanospirillales
 Pasteurellales — на пример Haemophilus
 Pseudomonadales — на пример Pseudomonas
 Thiotrichales — на пример Thiomargarita
 Vibrionales — на пример Vibrio
 Xanthomonadales — на пример Stenotrophomonas

 Делта протеобактерии 
 Bdellovibrionales — на пример Bdellovibrio
 Desulfobacterales
 Desulfovibrionales
 Desulfurellales
 Desulfuromonadales — на пример Geobacter
 Myxococcales — миксобактерии
 Syntrophobacterales

 Епсилон протеобактерии 
 Campylobacterales — на пример Helicobacter или Campylobacter jejuni  
 Nautiliales

 Зета протеобактерии 
 Mariprofundales

 Надворешни врски 

  Информации за протеобактериите од Palaeos

 Наводи 

Категорија:Бактерии